ΓΡΑΠΤΗ ΕΡΩΤΗΣΗ P-3391/01

υποβολή: Mara Sornosa Martnez (PSE) προς την Επιτροπή

(6 Δεκεμβρίου 2001)

Θέμα: Επιστημονική γνωμοδότηση σχετικά με την ηλεκτρομαγνητική ρύπανση

Στην απάντησή του στηνπ' αριθμόν Ε-1355/01(1) ερώτησή μου σχετικά με την ηλεκτρομαγνητική ρύπανση, ο Επίτροπος κ. Byrne δήλωσε ότι:

Στα πλαίσια της πολύ ταχείας εξέλιξης των συστημάτων αυτών και των σχετικών φόβων για τηνγεία των εκτιθέμενων ατόμων, η Επιτροπή επιδίωξε να λάβει όλα τα αναγκαία μέτρα προφύλαξης. Για το σκοπό αυτό, ανέθεσε στην επιστημονική επιτροπή τοξικολογίας και οικοτοξικολογίας της Γενικής Διεύθυνσης Υγεία και προστασία των καταναλωτών την εντολή να επανεξετάσει το θέμα και να διατυπώσει, έως το φθινόπωρο του 2001, μια νέα επιστημονική γνωμοδότηση τόσο όσον αφορά τους κινδύνους για την ανθρώπινηγεία από την έκθεση όσο και τα ενδεδειγμένα μέτρα προστασίας.

Μπορεί να αναφέρει η Επιτροπή σε ποιο στάδιο βρίσκονται οι εργασίες της αρμόδιας επιστημονικής επιτροπής· Πότε και με ποιο τρόπο σκοπεύει να δημοσιεύσει τα πορίσματα της έκθεσης που θα εκπονήσει·

Εάνπάρχει ήδη σχέδιο έκθεσης από το οποίο μπορούν να εξαχθούν κάποια συμπεράσματα: Τι ειδικά μέτρα προτίθεται να λάβει η Επιτροπή προκειμένου να καταπολεμήσει την αυξανόμενη ηλεκτρομαγνητική ρύπανση πουπερβαίνει κατά πολύ το πεδίο εφαρμογής των οδηγιών 1999/5/ΕΚ(2) και 73/23/ΕΟΚ(3), και να εγγυηθεί την ασφαλή χρήση των συσκευών αυτού του τύπου με δεδομένο τις ταχύτατες επιστημονικές εξελίξεις όσον αφορά την κατασκευή τους·

(1) ΕΕ C 350 E της 11.12.2001, σελ 131.

(2) ΕΕ L 91 της 7.4.1999, σελ. 10.

(3) ΕΕ L 77 της 26.3.1973, σελ. 29.

Απάντηση του κ. Byrne εξ ονόματος της Επιτροπής

(13 Φεβρουαρίου 2002)

Η Επιτροπή μπορεί να πληροφορήσει την κα βουλευτή ότι η επιστημονική επιτροπή τοξικολογίας, οικοτοξικολογίας και περιβάλλοντος (CSTEE) ενέκρινε γνώμη σχετικά με το εν λόγω θέμα στην 27η σύνοδο ολομέλειάς της, στις 30 Οκτωβρίου 2001. Το κείμενο της γνώμης είναι διαθέσιμο στο ιστοχώρο Europa(1). Η CSTEE έκρινε στα συμπεράσματά της ότι με βάση της διαθέσιμες τη στιγμή εκείνη πληροφορίες οι επιστημονικές αποδείξεις δεν επαρκούν για να προταθούν εναλλακτικές οριακές τιμές σε σχέση με αυτές που καθορίστηκαν με τη σύσταση του Συμβουλίου της 12ης Ιουλίου που περιορίζει την έκθεση του γενικού πληθυσμού στη μη ιοντίζουσα ακτινοβολία. Η Επιτροπή εξακολουθεί να συνεργάζεται με τον Παγκόσμιο Οργανισμό Εργασίας που δεσμεύεται με την Επιτροπή να πραγματοποιήσει ευρεία επιδημιολογική μελέτη σχετικά με τις συνέπειες των ηλεκτρομαγνητικών πεδίων στηνγεία.

Όσον αφορά τα πρότυπα ασφάλεια που ορίζονται βάσει της οδηγίας 1999/5/ΕΚ του Κοινοβουλίου και του Συμβουλίου της 9ης Μαρτίου 1999 σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών και την οδηγία

and 73/23/EOK του Συμβουλίου της 19ης Φεβρουαρίου 1973 περί προσεγγίσεως των νομοθεσιών των κρατών μελών των αναφερομένων στο ηλεκτρολογικόλικό που προορίζεται να χρησιμοποιηθεί εντός ορισμένων ορίων τάσεως, η Επιτροπή θα ήθελε να εφιστήσει την προσοχή της κ. βουλευτή στο γεγονός ότι έχει δημοσιευθεί πρώτη δέσμη προτύπων, που καλύπτουν τα κινητά τηλέφωνα, τους χαμηλής ισχύος ραδιοπομπούς και συσκευές αναγνώρισης ραδιοσυχνοτήτων (π.χ. αντικλεπτικοί μηχανισμοί). Βρίσκονται στο τελικό στάδιο ανάπτυξης τα πρότυπα για τις κεραίες, η δημοσίευση των οποίων προβλέπεται για τα μέσα του 2002. Πληροφορίες σχετικά με τα εναρμονισμένα αυτά πρότυπα διατίθεται στον ιστοχώρο Europa(2).

(1) http://europa.eu.int/comm/food/fs/sc/sct/outcome_en.html.

(2) http://europa.eu.int/comm/enterprise/rtte.